SI CU ASTA 


Şapte secole-am luptat 

Ca să devenim un stat 
Liberal si democrat 

Şi-n sfârşit avem statut 
C-un guvern contrafăcut,., 
Şi cu asta ce-am făcut? 


Pentru-asa guvern - vă spun - 
Am ales ce-a fost mai bun; 
N-a contat că este hun, 

Rom, german,ucrainean, 

Sau că e din Bărăgan, 

Ori venit de prin Bănie, 

Doar atâtâ:ca să stie 

Mai nainte ce-arifi vrut... 


Şi cu asta ce-am făcut? 


Am luptat si-am dat din coate 
Pe la summit-uri si-n toate 
Am cerut egalitate — 

Cum e-n NATO,cânăd se poate — 
Dar văzână ostilitate 

Am intrat în ea prin spate... 
Ca la jocul de barbut, 


Şi cu asta ce-am făcut? 


Tot privind pe la vecini, 
Peste garâ,prin mărăcini, 

Am văzut de-un timp că-n UE 
Toată floarea lumii suie, 
Şi-am intrat şi noi - tăcut — 
Că altfel nu s-a putut 


Şi cu asta ce-am făcut? 


Pentru-a câștiga prestigiu 
Am intrat într-un litigiu 
C-un platou continental 
Plin de gaz, ţiţei metal... 
Câștigarăm - aţi văzut! - 
Dar era deja vândut, 

Si cu asta ce-am făcut? 


CE-AM PACUT? si... 


Parodie după cupletul lui C.Tânase 


Tot ne sâcâie vecinii 

Că vor iarăşi carpatinii 

Şi le-am spus în barbă,rece, 
Că” pe-aicea nu se trece 
Şi-i barăram cu un scut, 


Dar cu asta ce-am făcut? 


Ascultână mereu la"Ştiri" 
Simti cā-ti vine să transpiri, 
că ne-așteaptă o repriză 

De nenorociri și criză 

Că te trece o sudoare 

De simţi rece pe spinare... 
Leafa scade,birul crește 

Şi venitul nu sporeste, 
Pensiile scad şi ele 

Şi rămâi fără lovele, 

Că sting becurile chioare 

Şi citesc la lumânare; 

Nu ştiu,dar vă pun în temă 
Că mâncarea-i o problemă: 
Carne? Doar la sărbători! 
Compensate? Şi-așa mori! 
Lapte?. ..Gata,a-ntārcat, 

Că Joiana s-a gripat! 

De pucel în sos,nici vorbă! 
Doar urzici gătite-n ciorbă, 
Poţi mânca oricât,cu brio! 
De la fleicā ia-ti adio! 
Zahăr, caşcaval, şerbet? 
Buuun. . edar nu la diabet! 
Şi-atunci ce rămâne,oare, 
Pentru data viitoare? 

Stai şi-ntrebi cu ochii-n soare: 
Mă,de ce m-oi fi născut? 


Şi cu asta ce-am făcut? 


